open-index/open-wikipedia-markdown huggingface dataset:
Մայրերի օրը

**Անտանելի տիկնայք** (), ռեժիսոր Հարի Մարշալի ռոմանտիկ կատակերգությունը։ Գլխավոր դերերում են Ջենիֆեր Էնիսթոնը, Քեյթ Հադսոնը, Ջուլիա Ռոբերտսը, Ջեյսոն Սուդեյկիսը։ ԱՄՆ-ում պրեմիերան կայացել է 2016 թվականի ապրիլի 29-ին։ Ֆիլմը բաղկացած է մի քանի պատմություններից` տարբեր կանանց մասին։

## Սյուժե
Ֆիլմը պատմում է հմայիչ Սենդիի մասին, որը ամուսնալուծվում է ամուսնուց և փորձում է հաջողության հասնել դիզայների կարիերայում։ Կա նաև Ջեսին, ով երկար տարիներ եղել է վիճաբանության մեջ ծնողների հետ, քանի որ տարբեր տարաձայնություններ են եղել անձնական կյանքի հետ կապված։ Ֆիլմում մեծ տեղ է զբաղեցնում Միրանդան՝ հաջողակ կին, ով կարիերայում բարձունքների է հասել, այդ ամենը նրան հաջողվել է անձնական կյանքում տեղի ունեցած ողբերգության պատճառով։ Եվ, իհարկե, Բրեդլին ով կորցրեց իր կնոջը։ Այս բոլոր հերոսները բացարձակապես տարբերվում են միմյանցից, սակայն նրանց միավորում է մի բան` մայրությունը։

## Դերերում
*Ջենիֆեր Էնիսթոն` Սենդի Նյուհաուս
*Քեյթ Հադսոն` Ջեսի
*Ջուլիա Ռոբերտս` Միրանդա Կոլինզ
*Ջեյսոն Սուդեյկիս` Բրեդլի Բարտոն
*Թիմոթի Օլիֆանտ` Հենրի
*Շեյ Միտչել` Թինա, Հենրիի նոր կինը
*Բրիտ Ռոբերտսոն` Քրիստին
*Ջեք Ուայտհոլ` Զակ Զիմ
*Գեկտոր Էլիզոնդո` Ռամոն Նավարո / Լենս Ուոլես
*Մարգո Մարտինդեյլ` Ֆլորենս, Ջեսիի մայրը
*Սառա Չոկ` Գաբի, Ջեսիի քույրը
*Լոնի Լավ` Կիմբերլի
*Քամերոն Էսպոզիտո` Մաքս
*Աասիֆ Մանդվի` Ռասել, Ջեսիի ամուսինը

## Քննադատություն
Ֆիլմը բացասական արձագանքներ է ստացել կինոքննադատների կողմից։ Rotten Tomatoes-ի կայքում ֆիլմն ունի 6% վարկանիշ՝ 154 կարծիքների հիման վրա, միջն գնահատականը 2․9-ը՝ 10 միավորից։ Metacritic-ի կայքում ֆիլմն ունի 100-ից 18 միավոր՝ հիմնված 30 կարծիքների վրա, ինչը համապատասխանում է «անհաղթահարելի հակակրանք» կարգավիճակին։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:2016 ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Հարի Մարշալի ֆիլմեր
Կատեգորիա:Ֆիլմեր ընտանիքի մասին
Կատեգորիա:Ատլանտայում նկարահանված ֆիլմեր
Կատեգորիա:Ֆիլմեր մայր-դուստր հարաբերությունների մասին
Կատեգորիա:Ամերիկյան ռոմանտիկ կատակերգական դրամա ֆիլմեր
Միշել Լուհան Գրիշեմ

**Միշել Լին Լուհան Գրիշեմ** (, ), ամերիկացի իրավաբան և քաղաքական գործիչ, որը ներկայացնում է դեմոկրատական կուսակցությունը։ Նյու Մեքսիկոյի գործող նահանգապետը։

## Կենսագրություն
Ծնվել է 1959 թվականի հոկտեմբերի 24-ին Լոս Ալամոսում, 1977 թվականին Սանտա Ֆեում ավարտել է Սուրբ Միխայիլի միջնակարգ դպրոցը։ 1981 թվականին Նյու Մեքսիկոյի համալսարանում ստացել է գիտությունների բակալավրի աստիճան, 1987 թվականին՝ իրավագիտության դոկտորի աստիճան։ Եղել է Նյու Մեքսիկոյի փաստաբանների կոլեգիայի անդամ։

1991 թվականին նահանգապետ Բրյուս Քինգը Լուհան Գրիշեմին նշանակել է Նյու Մեքսիկոյի տարեց քաղաքացիների հարցերով գործակալության տնօրեն` հետագայում արդեն որպես տարեցների և սոցիալական ծառայությունների վարչություն, պաշտոնը ղեկավարել է մինչև 2004 թվականը, երբ նոր նահանգապետ Ռիչարդսոնը նրան հանձնարարել է Նյու Մեքսիկոյի առողջապահության դեպարտամենտի ղեկավարումը։ 2007 թվականին նա հրաժարական է տվել՝ որոշելով իր թեկնածությունն առաջադրել ԱՄՆ Ներկայացուցիչների պալատի ընտրություններում։

2013 թվականից Ներկայացուցիչների պալատում անփոփոխ կերպով ներկայացրել է Նյու Մեքսիկոյի 1-ին ընտրատարածքը։

2018 թվականի նոյեմբերի 6-ին հաղթել է նահանգապետական ընտրություններում հանրապետական թեկնածու Սթիվ Փիրսին՝ դառնալով ԱՄՆ-ի պատմության մեջ լատինամերիկյան ծագում ունեցող առաջին նահանգապետը, որը ներկայացնում է դեմոկրատական կուսակցությունը։

## Ընտանիք
Միշել Լուհան Գրիշեմը Նյու Մեքսիկոյի Գերագույն դատարանի առաջին լատինամերիկացի Յուջին Լուհանի թոռնուհին է, Ներկայացուցիչների պալատի նախկին անդամ և ԱՄՆ ներքին գործերի նախարար Ջորջ Բուշի վարչակազմում ավագ Մանուել Լուհանի զարմուհին և ԱՄՆ Ներկայացուցիչների պալատի գործող անդամ Բեն Ռեյ Լուհանի հեռավոր բարեկամուհին։ 2004 թվականին անևրիզմայի խզումից մահացել է նրա ամուսինը՝ Գրեգորի Ալան Գրիշեմը, որի հետ ամուսնացած է եղել 22 տարի։

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի կին քաղաքական գործիչներ
Կատեգորիա:Ամերիկացի իրավաբաններ
Կատեգորիա:Ամերիկացի փաստաբաններ
Կատեգորիա:Նյու Մեքսիկոյի համալսարանի շրջանավարտներ
Եվգենի Ռուկավիցին

**Եվգենի Ռուկավիցին** (, ). գեղասահքի ռուս մարզիչ, մարզում է մենասահորդների։ Ռուսաստանի սպորտի վարպետ, բարձրագույն կարգի մարզիչ։

### Մարզչական աշխատանք

19 տարեկանում Ռուկավիցինը ավարտեց իր ելույթները որպես մարզիկ և սկսեց զբաղվել մարզչական աշխատանքով։

Եվգենի Ռուկավիցինի ամենահայտնի սաները.

* Ալյոնա Լեոնովա (Պատանիների կարգում աշխարհի չեմպիոն, Աշխարհի առաջնության արծաթե մեդալակիր, Գրան-Պրիի եզրափակչի բրոնզե մեդալակիր, Ռուսաստանի առաջնությունների եռակի մեդալակիր, Ձմեռային ունիվերսիադայի հաղթող)՝ 2014 թվականի ապրիլից
* Կոնստանդին Մենշով (Ռուսաստանի չեմպիոն, Եվրոպայի առաջնության բրոնզե մեդալակիր)
* Քսենյա Մակարովա (Ռուսաստանի չեմպիոն)՝ 2011-2013 թ.թ.
* Գորդեյ Գորշկով (Ձմեռային ունիվերսիադայի արծաթե մեդալակիր, պատանիների կարգում Ռուսաստանի առաջնության բրոնզե մեդալակիր)
* Պոլինա Ագաֆոնովա (պատանիների կարգում Ռուսաստանի չեմպիոն, պատանիների կարգում աշխարհի առաջնության բրոնզե մեդալակիր)
* Արտեմևա Մարինա (Ձմեռային ունիվերսիադայի բրոնզե մեդալակիր)
* Դմիտրի Ալիև (պատանիների կարգում Ռուսաստանի առաջնության բրոնզե մեդալակիր)
* Ալինա Ֆյոդորովա (Լատվիայի կրկնակի չեմպիոն, Լատվիայի կրկնակի չեմպիոն պատանիների կարգում)

### Անձնական
Եվգենի Ռուկավիցինն ունի դուստր՝ Քսենյան։

## Ծանոթագրություններ

Կատեգորիա:Ռուսաստանի սպորտի վարպետներ
Կատեգորիա:Ռուս գեղասահորդներ
Բրոկ (քաղաք)

**Բրոկ** (), քաղաք Լեհաստանում՝ Մազովեցյան վոևոդության Օստրուվսկի պովյատում (գավառում), Բուգ և Բրոկ գետերի ափերին, Բուգի գետահովտում։ Ունի գյուղաքաղաքային գմինի կարգավիճակ։ Զբաղեցնում է 28,05 քառակուսի կիլոմետր տարածք։ 2013 թվականի դեկտեմբերի 31-ի տվյալներով բնակչության թվաքանակը եղել է 1977։

Բրոկը քաղաքի կարգավիճակ է ստացել դեռևս 1501 թվականին, 1870-ին զրկվել է այդ կարգավիճակից, 1922-ին՝ վերստացել։ 1827 թվականին ներառվել է Պլոցկի վոևոդության կազմում։ 1975–1998 թթ. ընդգրկված է եղել Օստրոլենսկի վոևոդության կազմում։ Առաջին Ռեչ Պոսպոլիտայի տարիներին համարվել է հոգևոր քաղաք։
## Ժողովրդագրություն

ImageSize = width:350 height:220
PlotArea = left:70 right:40 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:1914
ScaleMajor = unit:year increment:1000 start:0 gridcolor:gray1
PlotData =
  bar:1827 color:gray1 width:1
   from:0 till:1015  width:15  text:1015 textcolor:red  fontsize:8px
  bar:1854 color:gray1 width:1
   from:0 till:1755  width:15  text:1755 textcolor:red  fontsize:8px
  bar:1995 color:gray1 width:1
   from:0 till:1914  width:15  text:1914 textcolor:red  fontsize:8px
  bar:2000 color:gray1 width:1
   from:0 till:1847  width:15  text:1847 textcolor:red  fontsize:8px
  bar:2004 color:gray1 width:1
   from:0 till:1882  width:15  text:1882 textcolor:red  fontsize:8px
  bar:2006 color:gray1 width:1
   from:0 till:1884  width:15  text:1884 textcolor:red  fontsize:8px

## Անվանի բրոկցիներ
* Նաում Շտուչկոֆ (1893–1965) - լեհա-հրեա, ավելի ուշ՝ ամերիկացի դերասան, գրող, բառարանագիր, ռադիոհաղորդավար, ժուռնալիստ
## Պատկերասրահ

Ruiny Pałacu Biskupiego w Broku nad Bugiem 2.JPG|Բիսկուպի պալատի ավերակները Բուգի ափին
Kościół pod wezwaniem Św. Andrzeja Apostoła w Broku nad Bugiem 17.JPG|Սբ. Անդրեյ Առաքյալի կոստյոլը
Brok Wojciech Jastrzebowski statue beentree.jpg|Վոյցեխ Յաստրժեմբովսկու հուշարձանը
Kurhan grzebalny w Broku.JPG|Հուղարկավորությունների կուրգան Բրոկի մերձակայքում
Cmentarzyk przy przesiece koło Broku nad Bugiem 2.JPG|Գերեզմանատուն Բրոկի մերձակայքում՝ Բուգ գետի ափին

## Գրականություն
* 
## Ծանոթագրություններ

## Արտաքին հղումներ
*Բրոկ քաղաքի և համայնքի պաշտոնական կայքը
* Jewish Community in Brok on Virtual Shtetl

Կատեգորիա:Լեհաստանի քաղաքներ
Կատեգորիա:Մազովեցյան վոյեվոդության քաղաքներ
Էնն Մունգայ

**Էնն Գ․ Մունգայ** (), քենիացի կինոռեժիսոր։

## Կյանք
Էնն Մունգայն ավարտել է Քենիայի Զանգվածային հաղորդակցության ինստիտուտն ու սկսել աշխատել այնտեղ։ Հանդիսանում է Շագիլիա փողոցում գտնվող մանկական թատրոնի հիմնադիր ռեժիսորը։ Կարճամետրաժ և միջին երկարության, ինչպես նաև «Սայկատի» գեղարվեստական կինոնկարի ռեժիսորն է։

1993 թվականին Մունգայը համահեղինակել է Քենիայում «Կանայք կինոյում» կազմակերպությունը, որն անդամակցել է «Աֆրիկյան կանայք կինոյում և վիդեոյում» ընկերությանը որպես քենիական բաժանմունքի ժամանակավոր հանձնաժողով։

## Կինոնկարներ
* *Սայկատի*, 1992, առկա է online.
* *Արմատ 1*, 1993
* *Դժվար ընտրություններ*, 2000
* *Սիրո խոստումները*, 2000

## Ծանոթագրություններ

## Հետագա ընթերցանություն
* Mbye Cham, African Women and Cinema: A Conversation with Anne Mungai, *Research in African Literatures*, Vol. 25, No. 3 (Autumn 1994), pp.&nbsp;93–104

## Արտաքին հղումներ
* 
* Allen Wildisrael, The Filmmaking Journey of Anne Mungai, the first Kenyan woman filmmaker

Կատեգորիա:1957 ծնունդներ
Կատեգորիա:Ապրող անձինք
Կատեգորիա:Քարդիֆի համալսարանի շրջանավարտներ
Կատեգորիա:Քենիացի կինոռեժիսորներ
Ալեքսանդր Ռայչև

**Ալեքսանդր Իվանով Ռայչև** (, ), բուլղար կոմպոզիտոր, դիրիժոր և մանկավարժ։

## Կենսագրություն
Ալեքսանդր Ռայչևը ծնվել է 1922 թվականի ապրիլի 11-ին Լոմ քաղաքում, Մոնտանայի մարզ։ 1947 թվականին ավարտել է Բուլղարիայի կոնսերվատորիան, որտեղ նրա ուսուցիչներն են եղել Պանչո Վլադիգերովը, Պարաշկև Հաջիևը, Մարին Գոլեմինովը և Ալեն Կարաստոյանովը։ 1949-1950 թվականներին կատարելագործվել է որպես դիրիժոր Յանոշ Ֆերենչիկի մոտ, իսկ որպես կոմպոզիտոր՝ Բուդապեշտի Ֆերենց Լիստի երաժշտական ակադեմիայի ուսուցիչ Զոլտան Կոդայի մոտ։ 1950 թվականին դարձել է Սոֆիայի երաժշտական ակադեմիայի երաժշտության տեսության ուսուցիչ, 1962 թվականից՝ Բուլղարիայի կոնսերվատորիայի պրոֆեսոր, իսկ 1972-1979 թվականներին՝ կոնսերվատորիայի ռեկտոր։ 1958 թվականից եղել է Բուլղարիայի կոմպոզիտորների միության քարտուղար, 1976 թվականից՝ նախագահի առաջին տեղակալ, իսկ 1980-1994 թվականներին՝ նախագահ։ 1978-1981 թվականներին եղել է Բուլղարիայի մշակույթի նախարարի տեղակալ։ 1946 թվականից Բուլղարիայի կոմունիստական կուսակցություն անդամ։

Նրա որդի Ալեքսանդր Ալեքսանդրով Ռայչևը (ծնվ. 1975) դարձել է կոմպոզիտոր, ինչպես նաև դաշնակահար։

Ալեքսանդր Ռայչևը մահացել է 2003 թվականի հոկտեմբերի 28-ին Սոֆիայում՝ 81 տարեկան հասակում։

## Ընտրյալ երկեր
* опера «Мост» (1966)
* опера «Тревога» (1974)
* опера «Хан Аспарух» (1981, Русе)
* Вашето присътствие (1969)
* айдушка песен (1952, София)
* Изворот на белоногата (1978, София)
* Той не умира (1949)
* Новият Прометей (1958)
* Устреми (1965)
* увертюра «Сияющая заря»
* Октомври-50 (1967)
* оратория «Дружба» (1972)
* България - бяла, зелена, червена (1976)
* Димитров е жив (1954)
* Сияйна зора (1972)
* Ленински поколения (1971)
* симфонические эпизоды «Лейпциг-33» (1972)
* соната-поэма для скрипки с оркестром (1956)
* Детски албум (1957)
* Младежки албум (1959)

## Մրցանակներ
* 1959 - Դիմիտրովյան մրցանակ
* 1972 - Դիմիտրովյան մրցանակ
* 1971 - Սոցիալիստական աշխատանքի հերոս
* 1971 - Բուլղարիայի ժողովրդական արտիստ
* «Գեորգի Դիմիտրովի» շքանշան
* «Ստարա Պլանինայի» շքանշան

## Ծանոթագրություններ

## Գրականություն
* Музыкальный энциклопедический словарь / Гл. ред. Г. В. Келдыш. - М.: Советская энциклопедия, 1991. - С. 451 - ISBN 5-85270-033-9
* Александр Райчев. Композитор и съвременност. - София, 1985.

## Արտաքին հղումներ
*  (I)
*  (II)
* 
* [Александр Райчев на сайте [КиноПоиск]]

Կատեգորիա:20-րդ դարի դասական կոմպոզիտորներ
Կատեգորիա:Բուլղարացի դիրիժորներ
Կատեգորիա:Բուլղարացի կոմպոզիտորներ
Կատեգորիա:Բուլղարացի մանկավարժներ
Կատեգորիա:Բուլղարիայի ազգային երաժշտական ակադեմիայի շրջանավարտներ
Կատեգորիա:Բուլղարիայի ժողովրդական արտիստներ
Կատեգորիա:Բուլղարիայի քաղաքական գործիչներ
Կատեգորիա:Դիմիտրովյան մրցանակի դափնեկիրներ
Կատեգորիա:Սոցիալիստական աշխատանքի հերոսներ
Մուբարիզ Թաղիև

**Մուբարիզ Հուսեյն օղլու Թաղիև** (, ), Ադրբեջանցի երգիչ, Ադրբեջանի Հանրապետության ժողովրդական արտիստ (2006):

## Կենսագրություն
Մուբարիզ Թաղիևը ծնվել է 1948 թվականի հունվարի 31-ին Երևանում։ Սովորել է Երևանում Ախունդովի անվան թիվ 9 միջնակարգ դպրոցում։ Աշխատել է որպես Հայկական ԽՍՀ պետական նվագախմբի մենակատար։ Հետագայում նա աշխատել է Բաքվում Ռաշիդ Բեհբութովի ղեկավարությամբ Երգի թատրոնում, որպես մենակատար։

1985 թվականից աշխատել է որպես մենակատար ՝Ադրբեջանի հեռուստատեսության և ռադիոյի պետական կոմիտեի Ռաֆիկ Բաբաևի ղեկավարությամբ էստրադային-սիմֆոնիկ նվագախմբում։

Նրան շնորհվել է 2000 թվականին Ադրբեջանի Հանրապետության վաստակավոր արտիստի, իսկ 2006 թվականին `Ադրբեջանի Հանրապետության ժողովրդական արտիստի կոչում `ադրբեջանական մշակույթի զարգացման գործում ունեցած ներդրման համար։

## Ծանոթագրություններ

## Արտաքին հղումներ

* Մուբարիզ Թաղիևի ալիք — YouTube հարթակում
* Тагиев, Мубариз Гусейн оглы
* Мубариз Тагиев – 68
* Мубариз Тагиев выпускает новый музыкальный альбом
* Шесть знаменитых азербайджанцев из Армении
* Mübariz Tağıyev haqqında düşündüklərim…

Կատեգորիա:Ադրբեջանի ժողովրդական արտիստներ
Կատեգորիա:Ադրբեջանցի երգիչներ
Վալերի Պանչիկ

**Վալերի Ստանիսլավովիչ Պանչիկ** (, ), խորհրդային և ռուս ֆուտբոլիստ, պաշտպան։ ԽՍՀՄ սպորտի վարպետ։

## Կարիերա
Սիմֆերոպոլի Տավրիա դպրոցի սան է, առաջին մարզիչը եղել է Վալերի Շվեդյուկը։ Կարիերան սկսել է 1981 թվականին Մոգիլյովի «Դնեպր» ակումբում։ 1984 թվականն անցկացրել է Սիմֆերոպոլի «Տավրիի» ակումբում։ Հաջորդ չորս մրցաշրջաններն անցկացրել է Բարձրագույն լիգայում՝ հանդես գալով Բաքվի «Նեֆտչի» ակումբում։

1989 թվականին տեղափոխվել է Լենինգրադի «Զենիթ» պաշտպանության կենտրոնական գծի ամրապնդման նպատակով։ Բարձրահասակ, ֆիզիկապես ուժեղ Պանչիկը ներգրավվել է թիմի խաղում և դարձել հիմնական կազմի խաղացող։ Սակայն այն բանից հետո, երբ Զավիդոնովի փոխարեն գլխավոր մարզիչ է դարձել Գոլուբևը, Պանչիկը կորցրել է տեղը թիմի կազմում և հեռացվել ակումբից։

1990-1991 թվականներին խաղացել է Խերսոնի «Կրիստալ» ակումբում, 1992 թվականին անց է կացրել 3 խաղ «Զենիթում» և 11 խաղ Խարկովի «Մետալիստում»։ Խաղացել է նաև «ԳԿՍ» (Տիխի, Լեհաստան) (1992-1993), «Կոշիցե» (Սլովակիա) (1993-1995) ակումբներում։

Պրոֆեսիոնալ կարիերան ավարտել է Ռուսաստանի  «Սամոտլոր-XXI» (1996-1999), «Տիտան/Բերեզնիկի» (2000-2001) ակումբներում։

1986 հոկտեմբերի 14-ին անցկացրել է մեկ հանդիպում ԽՍՀՄ օլիմպիական հավաքականի կազմում։

Վալերի Պանչիկի ավագ եղբայր Կոնստանտինը՝ ֆուտբոլիստ է և ֆուտբոլի մրցավար։

## Ծանոթագրություններ

## Արտաքին հղումներ
* 
* Պանչիկ Վալերի Ստանիսլավովիչ

Կատեգորիա:ԽՍՀՄ սպորտի վարպետներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Black Hole Sun

**Black Hole Sun**, ամերիկյան *Soundgarden* ռոք խմբի երգը, որի հեղինակն է խմբի ֆրոնթմեն Քրիս Քորնելը։ Սինգլը թողարկվել է որպես *Soundgarden-ի* *Superunknown* (1994) չորրորդ ալբոմի երրորդ սինգլ։ Երգը խմբի ամենահայտնի երգերից է։ Գրեմմիի 37-րդ մրցանակաբաշխության ժամանակ երգը արժանացել է «Հարդ ռոք ոճի լավագույն կատարում» մրցանակի։

## Ձայնագրում և հորինում
Քրիս Քորնելն ասում է, որ երգը գրվել է 15 րոպեում։ *«Black Hole Sun»* երգը գրելիս օգտագործել է *Gretsch* կիթառը։ Քորնելը երգը մեկնաբանել է այսպես․ «Ես գրում էի երգը մտածելով, որ այն դուր չի գա խմբին, իսկ այն դարձել է ամառվա լավագույն հիթը»։ Յն նվագում են *drop D* կիթառային կառուցվածքով։

## Կոմպոզիցիաների ցանկ
; *Promotional CD* (ԱՄՆ)

# *«Black Hole Sun»* — 5:18
# *«Black Hole Sun»* (խմբագրած) — 4:31
; *CD* (Եվրոպա և Գերմանիա)

# *«Black Hole Sun»* — 5:18
# *«Like Suicide»* (ակուստիկ) — 6:11
# *«Kickstand»* (կենդանի) (Քորնել, Քիմ Թայիլ) — 1:58
#* 1993 թվականի օգոստոսի 20-ին Նյու Յորքի *Jones Beach Amphitheater-ում* ձայնագրած ելույթ։

; *CD* (Եվրոպա)
# *«Black Hole Sun»* — 5:18
# *«Jesus Christ Pose»* (կենդանի) (Մեթ Քեմերոն, Քորնել, Բեն Շեպարդ, Թայիլ) — 7:19
#* 1993 թվականի օգոստոսի 11-ին Հարավային Դակոտայում ձայնագրած ելույթ։
#* 1993 թվականի օգոստոսի 11-ին *Rushmore Plaza Civic Center-ում* ձայնագրած ելույթ։
# *«My Wave»* (կենդանի) (Քորնել, Թայիլ) — 4:34
#* 1993 թվականի օգոստոսի 20-ին Նյու Յորքի *Jones Beach Amphitheater-ում* ձայնագրած ելույթ։
# *«Spoonman»* *(Steve Fisk ռեմիքս)* — 6:55

; *Box Set*  (Միացյալ Թագավորություն)
# *«Black Hole Sun»* — 5:18
# *«Beyond the Wheel»* (կենդանի) — 5:56
#* 1993 թվականի օգոստոսի 18-ին Կանադայում ձայնագրած ելույթ։
# *«Fell on Black Days»* (կենդանի) — 4:45
#* 1993 թվականի օգոստոսի 16-ին Միչիգանում ձայնագրած ելույթ։
# *«Birth Ritual»* (դեմո) (Քորնել, Քեմերոն, Թայիլ) — 5:50

; *CD* (Ավստրալիա և Գերմանիա)
# *«Black Hole Sun»* — 5:18
# *«Jesus Christ Pose»* (կենդանի) (Քեմերոն, Քորնել, Շեֆերդ, Թայիլ) — 7:19
# *«Beyond the Wheel»* (կենդանի) — 5:54

* 1993 թվականի օգոստոսի 11-ին Հարավային Դակոտայում ձայնագրած ելույթ։

; *Promotional CD*  (ԱՄՆ)
# *«Black Hole Sun»* — 5:18
# *«Beyond the Wheel»* (կենդանի) — 5:53
#* 1993 թվականի օգոստոսի 18-ին Կանադայում ձայնագրած ելույթ։
# *«Spoonman»* *(Steve Fisk ռեմիքս)* — 6:55

; *7" Vinyl* (Միացյալ Թագավորություն) և *Cassette* (Միացյալ Թագավորություն)
# *«Black Hole Sun»* — 5:18
# *«My Wave»* (կենդանի) (Քորնել, Թայիլ) — 4:34
#* 1993 թվականի օգոստոսի 20-ին Նյու Յորքի *Jones Beach Amphitheater-ում* ձայնագրած ելույթ։
# *«Beyond the Wheel»* (կենդանի) — 5:54
#* 1993 թվականի օգոստոսի 18-ին Կանադայում ձայնագրած ելույթ։

; *Promotional 12" Vinyl* (Ֆրանսիա)
# «Black Hole Sun» — 5:18

; *Jukebox 7" Vinyl* (ԱՄՆ)
# *«Black Hole Sun»* — 5:18
# *«Spoonman»* — 4:06

## Դիրքերը չարթերում

## Ծանոթագրություններ

Կատեգորիա:Երգեր ինքնասպանության մասին
Ջոել Հայկալի

**Ջոել Հայկալի,** նամիբիացի ռեժիսոր, պրոդյուսեր և սցենարիստ։ Իր առաջին գեղարվեստական կինոնկարը՝ «Իմ հայրիկի որդին», թողարկել է 2011 թվականին։ Նկարահանել է նաև մի քանի կարճամետրաժ կինոնկարներ, այդ թվում՝ «Տարբերություններ» (2008), «Աֆրիկացի կովբոյը» (2011) և «Փորձիր» (2012)։ Վերոնշյալ կարճամետրաժ կինոնկարներն էկրանավորվել են Սվակոպմունդ քաղաքում գտնվող Ալյանս Ֆրանսեզ () ընկերությունում։ Հայկալին Նամիբիայի կինոհանձնաժողովի նախագահն է։

## Կարիերա
Հայկալին իր կարիերան սկսել  է 2000 թվականին և Joe Vision Production անունով պրոդյուսերական ընկերություն ունի։ 2007 թվականին մասնակցել է Պանաֆրիկյան կինոփառատոնին, որպեսզի կապեր ստեղծի իր և մյուս նամիբիացի կինոռեժիսորների անունից։ Իր առաջին գեղարվեստական կինոնկարը՝ «Իմ հայրիկի որդին», թողարկվել է   2010 թվականին։ Երկխոսությունները ներկայացված են օշիվամբո, աֆրիկաանս և անգլերեն լեզուներով։ Դերակատարների թվում էին Պանդուլենի Հայլունդուն, Պատրիք Հայնգհոնոն և Սենգա Բրոքերհոֆը։ ԱֆրիքԱվենիր և Ֆրանկո-նամիբիան մշակութային կենտրոնի (FNCC) համատեղ ջանքերով է էկրանավորվել կինոնկարը 2015 թվականի սեպտեմբերին։ Ըստ Variety պարբերականի մի հոդվածի՝ Հայկալին 2018 թվականի փետրվարին Բեռլինալե Աֆրիկայի համաժողովում խոսել է ու հետաքրքրվածություն արտահայտել նամիբիական արդյունաբերությունը արտասահմանցի գործընկերների հավաքական ջանքերով զարգացնելու հարցով։ Նրա նախագահած Նամիբիայի կինոհանձնաժողովը հավանության է արժանացրել Հարավային Աֆրիկա-Նամիբիա-Գերմանիա համաարտադրության «Վերելդենդցի աղջիկը» վերնագրին։

## Կինոնկարների ընտրանի
**Այսօրվա աշխարհը*
**Տարբերություններ* (2008)
**Աֆրիկացի կովբոյը* (2011)
**Իմ հայրիկի որդին* (2011)
**Փորձիր* (2012)
**Անտեսանելիները* (2018)

## Ծանոթագրություններ

Կատեգորիա:Ապրող անձինք
Կատեգորիա:Նամիբիացի կինոպրոդյուսերներ
Կատեգորիա:Նամիբիացի կինոռեժիսորներ
Լինդսի Ֆոնսեկա

**Լինդսի Մարի Ֆոնսեկա** (, ), ամերիկյան դերասանուհի։

## Կենսագրություն
Լինդսի Մարի Ֆոնսեկան ծնվել է 1987 թվականի հունվարի 7-ին Կալիֆոռնիա նահանգի Օքլենդ քաղաքում։ Ունի պորտուգալական արմատներ։ Մեծացել է Կալիֆոռնիա նահանգի Ալամեդա, ապա Մորագա շրջանում։ Մասնակցել է International Modeling & Talent Association-ին (IMTA)-ում, որտեղ որպես «տարվա լավագույն երիտասարդ պարուհի» գրավել է երկրորդ հորիզոնականը։ Նրան այստեղ նկատել է դերասանական գործակալը, և նա անմիջապես տեղափոխվել է Լոս Անջելես։ Նրա առաջին հայտնի դերը եղել է «Երիտասարդներ և համարձակներ» սերիալում շուրջ երեք տարի խաղացած Քոլին Կարլտոն դերը։ «Երիտասարդներ և համարձակներ» սերիալից հետո հաճախ նկարահանվել է հեռուստատեսությունում և ֆիլմերում։ Հուսահատ տնտեսուհիները հեռուստասերիալում խաղացել է Դիլան Մեյֆեիրի դերում։ Նրան մեծ ճանաչում է բերել« Հարված հետույքին» ֆիլմում խաղացած դերը։ The CW հեռուստաալիքի «Նիկիտա» սերիալում խաղացել է գլխավոր դերերից մեկը։ 2010 թվականին ըստ «Maxim» ամսագրի՝ ճանաչվել է մոլորակի 100 հայտնի կանանցից 62-րդը։

Լենդսին շատ լավ պարում է և ազատ ժամանակ, երբ չի նկարահանվում հեռուստատեսությունում և ֆիլմերում, հաճախում է պարի դասերի։ Լենդսին հետաքրքրվում է նաև երաժշտությամբ, ֆուտբոլով և դահուկավազքով։

## Անձնական կյանք
2009-2013 թվականներին Լենդսին ամուսնացած է եղել պրոդյուսեր Մեթյու Սմայլի հետ։

2016 թվականի հոկտեմբերի 2-ին Լենդսին երկրորդ անգամ ամուսնացել է դերասան Նոա Բինոմի հետ, ում հետ հանդիպել է նրանց հարսանիքից 4 տարի առաջ։ 2018 թվականի փետրվարի 2-ին ծնվել է զույգի առաջնեկը՝ դուստրը` Գրետա Լիլիա Բինը։

## Ֆիլմագրություն

## Պարգևներ և անվանակարգեր
* 2008 թվականին առաջադրվել է ԱՄՆ կինոդերասանների գիլդայի մրցանակին՝ «Կատակերգական սերիալում լավագույն դերասանական կազմ» («Հուսահատ տնտեսուհիները») անվանակարգում։
* 2009 թվականին առաջադրվել է ԱՄՆ կինոդերասանների գիլդայի մրցանակին՝ «Կատակերգական սերիալում լավագույն դերասանական կազմ» («Հուսահատ տնտեսուհիները») անվանակարգում։
* 2010 թվականին առաջադրվել է «Breakout Performance — Female»  «Scream Award» մրցանակի (Հարված հետույքին)
* 2011 թվականին առաջադրվել է «Choice TV Actress: Action» «Teen Choice Award» մրցանակի («Նիկիտա»)
* 2012 թվականին առաջադրվել է «Choice TV Actress: Action» «Teen Choice Award» մրցանակի («Նիկիտա»)
* 2013 թվականին առաջադրվել է «Choice TV Actress: Action» «Teen Choice Award» մրցանակի («Նիկիտա»)

## Ծանոթագրություններ

## Արտաքին հղումներ
* 
*  Cast-Dylan Mayfair of Desperate Housewives 

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Լի Ին Ջու

**Լի Ին Ջու** (, հանգըլ՝ 이은주), հարավկորեացի դերասանուհի։

## Կարիերա և մահ
Լի Ին Ջուն 1997 թվականից նկարահանվել է ֆիլմերում և մինչև 2004 թվականը խաղացել է 15 ֆիլմում։

2004 թվականին, այն բանից հետո, երբ Ին Ջուն նկարահանվել է «Ալ կարմիր տառ» դետեկտիվ ֆիլմում, նրա հարաբերությունները բարեկամների հետ վատացել է։ Նրանք բարկացել և դատապարտել են դերասանուհուն, բաց անկողնային տեսարաններում նկարահանվելու համար։

### Ինքնասպանություն
Ընտանեկան հարաբերությունների հետ կապված խնդիրները Լիին դեպրեսիայի են ենթարկել, որը ունեցել է տխուր ավարտ։ Դանկուկի համալսարանն ավարտելուց ընդամենը մի քանի օր անց, 2005 թվականի փետրվարի 21-ի` լույս 22-ի գիշերը, 24-ամյա դերասանուհին ինքնասպան է եղել` կտրել է դաստակները և այնուհետև կախվել է Պունդանի իր բնակարանում։

## Արտաքին հղումներ
* 

## Ծանոթագրություններ

Կատեգորիա:20-րդ դարի դերասանուհիներ
Կատեգորիա:Դանկուկի համալսարանի շրջանավարտներ
Կատեգորիա:Ինքնասպան դերասանուհիներ
Կատեգորիա:Հարավկորեացի դերասանուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Երջանկություն (ֆիլմ, 2017)

**Երջանկություն,** ()  2017 թվականին արտադրված միջազգային դրամատիկական ֆիլմ՝ բեմադրված  սենեգալցի ռեժիսոր Ալեն Գոմիսի կողմից։ Ֆիլմի պրեմիերան տեղի է ունեցել 2017 թվականի փետրվարի 11–ին՝ Բեռլինի 67–րդ միջազգային կինոփառատոնում, որտեղ այն հանդես է եկել մրցակցային ծրագրով՝ ստանալով Գրան–պրի՝ «Արծաթե արջ»։ Սենեգալը ֆիլմը 2018-ի Օսկար մրցանակաբաշխությանն առաջադրել է «Լավագույն օտարալեզու ֆիլմ» անվանակարգում։ Այն  դարձել է սենեգալյան առաջին ֆիլմը, որը հավակնում էր այս անվանակարգին։

## Սյուժե
Ֆելիսիտեն հպարտ և ինքնուրույն երգչուհի է, աշխատում է Կինշասաայի խորտկարաններից մեկում։ Ամեն անգամ, երբ նա բեմ է դուրս գալիս, թվում է, թե նա այս աշխարհը և իր առօրյա հոգսերը թողնում է ետևում։ Իր հանդիսատեսը արագ վարակվում է երգի ռիթմով, հզոր ու թախծոտ մեղեդիով։ Ֆելիսիտեի կյանքը փոխվում է, երբ  նրա 14–ամյա տղան մոտոցիկլետով վթարի է ենթարկվում։ Մինչ նա գտնվում էր հիվանդանոցում, կինը հուսահատ փորձում է գումար հավաքել, որն անհրաժեշտ էր թանկարժեք վիրահատության համար։ Խորտկարանի մշտական  հաճախորդներից մեկը՝ լովելաս Տաբուն, Ֆելիսիտեին առաջարկում է իր օգնությունը։ Նա, չկամենալով, համաձայնվում է։ Չնայած նրան, երբ Տաբուն խմում էր, անկառավարելի էր դառնում, նրա և Ֆելիսիտեի միջև աստիճանաբար սեր է առաջանում։

## Դերերում
* Վեռո Տշանդա Բեիյա Մպուտու–Ֆելիսիտե
* Գաետան Կլաուդիյա–Սեմո
* Պապի Մպակա–Տաբու
* Նադին Նդեբո–Հորտենզիա
* Էլբաս Մանուանա–Լուիզան
* Դիպլոմ Ամեկինդրա
* Սելեստին Մոկոնո
* Ֆրանսուա Կասոնգա–ուսուցչապետ
* Պրինս Մբազի–Լեժե
* Ֆերդինան Մինգա–Ռենառ
* Ազիզա Կենգումբե–մատուցողուհի
* Ժոզե Լուզալա– խոհարար Նգանդա
* Պլեզիր Մումբուլա
* Նատան Մուլումբա– ավազակ
* Կլոդին Լումբու– բուժքույր
* Kasai Allstars խումբ
* Սիմֆոնական նվագախումբ

## Ծանոթագրություններ

## Արտաքին հղումներ
* 

Կատեգորիա:2010-ականների ֆրանսիական ֆիլմեր
Կատեգորիա:2017 դրամա ֆիլմեր
Կատեգորիա:2017 ֆիլմեր
Կատեգորիա:Բելգիական դրամա ֆիլմեր
Կատեգորիա:Գերմանական դրամա ֆիլմեր
Կատեգորիա:Ֆիլմեր այբբենական կարգով
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական ֆիլմեր
Կատեգորիա:2010-ականների ֆրանսերեն ֆիլմեր
Էվան Ջոգիա

**Էվան Թյուդոր Ջոգիա ** (, ), կինոյի և հեռուստատեսության կանադացի դերասան, որն առավել հայտնի է «Վիքտարիուս» հեռուստասերիալում խաղացած Բեք Օլիվիերի և «Սոցիոպատ» հեռուստասերիալում խաղացած Դենի Դեսայայի դերերով։

## Վաղ տարիներ
Էվանը ծնվել է 1992 թվականի փետրվարի 9-ին Կանադայի Վանկուվեր քաղաքում։ Նրա հայրը Հարավային Ասիայից եկած գաղթական է, իսկ մայրն ունի իռլանդական, ֆրանսիական և ուելսական խառը ծագում։ Բացի Էվանից, ընտանիքում կա ևս երկու երեխա՝ ավագ որդի Քեթանը (երաժշտական պրոդյուսեր) և հայրական կողմից հարազատ կրտսեր քույր Մելիսան, որն ապրում է մոր հետ։ 16 տարեկանում Էվանը հաճախել է Killarney Secondary School դպրոցը, բայց լքել է այն 10-րդ դասարանից հետո դերասանական կարիերան լրիվ դրույքով շարունակելու համար։ 17 տարեկանում տեղափոխվել է Լոս Անջելես։

## Կարիերա
Էվանը սկսել է իր դերասանական կարիերան 2007 թվականին՝ «Այնպես, ինչպես ես» ֆիլմում, որը «Լավագույն հեռուստաֆիլմ» կատեգորիայում արժանացել է «GLAAD Media Awards» կինոմրցանակին, գլխավոր դերերից մեկը խաղալով։ 2007 թվականին էպիզոդիկ դեր է խաղացել «Սատանայի օրագիրը» կանադական սարսափ ֆիլմում, և «Օտարներն Ամերիկայում» սիթքոմի որոշ էպիզոդներում։ «Կապրիկա» և «Վիքտարիուս» հեռուստասերիալների էկրան բարձրանալուց հետո ձեռք է բերել լայն ճանաչում։ Բացի դրանից «Finding Hope Now» ֆիլմում նա խաղացել է գլխավոր դեր։ «Սոցիոպատ» հեռուստասերիալում խաղացել է գլխավոր դեր։ «Այստեղ» հեռուստասերիալում Էվանը Բեն Քինգսլիի հետ խաղացել է գլխավոր դեր։

## Անձնական կյանք
2011-2016 թվականներին հարաբերությունների մեջ էր դերասանուհի Զոյի Դոյչի հետ։

2011 թվականին Էվանը միացել է *«Straight But Not Narrow»* ընկերությանը, որը պայքարում է հոմոֆոբիայի և հետերոսեքսուալ դեռահասների շրջանում սեռական փոքրամասնությունների հանդեպ բարձրացված հանդուրժողականության  դեմ։

## Ֆիլմագրություն

## Ծանոթագրություններ

## Արտաքին հղումներ
* Էվան Ջոգիայի հարցազրույցը

Կատեգորիա:1992 ծնունդներ
Կատեգորիա:Անձինք այբբենական կարգով
Կատեգորիա:Դերասաններ այբբենական կարգով
Կատեգորիա:Կանադացի դերասաններ
Կատեգորիա:Կանադացի կինոդերասաններ
Կատեգորիա:Կանադացի կինոռեժիսորներ
Կատեգորիա:Հեռուստատեսային դերասաններ
Կատեգորիա:Փետրվարի 9 ծնունդներ
Կատեգորիա:Կանադացի հեռուստատեսային դերասաններ
Կատեգորիա:Կանադացի երգիչներ
Կատեգորիա:ԼԳԲՏ իրավունքների ակտիվիստներ
Կատեգորիա:Կանադացի հասարակական գործիչներ
Կատեգորիա:Կանադացի մոդելներ
Էնտոդերմ

**Էնտոդերմ** ( – «ներքին» և  – «մաշկ», կամ էնտոբլաստ), բազմաբջիջ կենդանիների ներքին սաղմնային թերթիկ, սաղմի երեք առաջնային շերտերից մեկը, որն առաջանում է սաղմի զարգացման ամենավաղ շրջանում։ Մյուս երկուսն են էկտոդերմը (արտաքին շերտ) և մեզոդերմը (միջին շերտ). էնտոդերմը ներքին շերտն է։

Նախաբերանների մոտ էնտոդերմը ծածկում է աղիքի առաջնային խոռոչը, նրանից առաջանում են միջին աղիքը և նրա բոլոր հավելյալ գեղձերը։ Երկրորդաբերանների մոտ ձևավորում է աղիքային խողովակի ներքին շերտը։

Ողնաշարավորների մոտ էնտոդերմից զարգանում է ամբողջ աղիքի լորձային թաղանթը և նրա հետ կապված գեղձերը (լյարդ, ենթաստամոքսային գեղձ և այլն)։ Ձկների մոտ, բացի դրանից, էնտոդերմից ձևավորվում են լողափամփուշտը և ներքին խռիկները, իսկ բարձրակարգ ողնաշարավորների մոտ՝ թոքերը։

Էնտոդերմը և նրա ածանցյալները քորդավոր կենդանիների մոտ ինդուկցիոն ազդեցություն են թողնում քորդամեզոդերմի և էկտոդերմի որոշ ածանցյալների (բերան, անուս, խռիկների ճեղքեր, արտաքին խռիկներ)  զարգացման վրա և իրենց հերթին նորմալ զարգացման համար կարիք ունեն էկտոդերմի և մեզոդերմի տարբեր շերտերից եկող ազդեցության։

## Ծանոթագրություններ

## Արտաքին հղումներ
* Энтодерма — հոդված Սովետական մեծ հանրագիտարանից 
* 

Կատեգորիա:Սաղմնաբանություն
Աղաս Մանուկյան

**Աղասի Աշոտի Մանուկյան** (), հայ հումորիստ, դերասան, շոումեն, սցենարիստ։

## Կենսագրություն
Ծնվել է 1986 թվականի դեկտեմբերի 19-ին՝ ՀՍՍՀ հանրապետական ենթակայության Կիրովական (այժմ՝ Լոռու մարզկենտրոն Վանաձոր) քաղաքում։ Ամուսնացած է, ունի երեք երեխա։

1993-2001թթ. սովորել է Վանաձորի Տերյանի անվ. թիվ 5 միջնակարգ դպրոցում։ 2001-2003թթ. սովորել է Վանաձորի պետական մանկավարժական ինստիտուտի հենակետային վարժարանում։ 2003-2008թթ. սովորել է ՎՊՄԻ բանասիրական ֆակուլտետի անգլիական բաժնում։

2008-2010թթ. ծառայել է Հայաստանի ԶՈւ-ում (Արմավիրի N զորամաս)։

## Աշխատանքային գործունեություն

2003-2014թթ. խաղացել է ՈւՀԱ-ի՝ ինչպե՛ս Հայաստանի, այնպե՛ս էլ ՌԴ-ի և Ուկրաինայի տարբեր լիգաներում։

2017 թվականին սկսել է նկարահանվել «Արմենիա» հեռուստաընկերությամբ հեռարձակվող «Stand up» նախագծում՝ դառնալով հիմնական ռեզիդենտ։ Այնուհետ նկարահանվել է նույն հեռուստաընկերությամբ հեռարձակվող «Երեկոյան Ազոյան» նախագծում։ 2018-2019թթ․ նկարահանվել է «Ֆուլ հաուս» սիթքոմում (Կամոյի դերակատար)։ 2019 թ. աշնանը նկարահանվել է «Ֆուլ Yere1» նախագծում՝ որպես հիմնական դերասան (Կամո դերակատար)։

2020-2021թթ. նկարահանվել է «Հարս չկա» սիթքոմում՝ որպես հիմնական դերասան (Սեթոյի դերակատար)։

Այնուհետ նկարահանվել է «Դեպի ճամբար» և «Սիրո հասակ» նախագծերում։

Գործունեության ընթացքում ստեղծել է իր բրենդային արտահայտությունները՝ «Ա, ընչի՞ հմար»-ը և «Ա, էդ ո՞վ են դրանք»։ Ժամանակի ընթացքում սկսեց ճանաչվել լոռեցու կերպարով, որը համեմում էր Լոռու բարբառի քաղաքային խոսվածքով։ Ունեցել և ունի բազմաթիվ սթենդ-ափ ներկայացումներ՝ հանրապետությունով մեկ։

2019 թվականին հրապարակել է իր կատարմամբ երկու մաշ-ափ հոլովակ։

2019 թվականին Վանաձոր քաղաքում ստեղծել է «Ա՜ Լա Լիգա» ՈւՀԱ-ի առաջնությունը, հանդիսանում է առաջնության հիմնադիր-տնօրենը։ Առաջնությունը ակտիվ գործունեություն է ծավալում Վանաձոր քաղաքում։

## Ծանոթագրություններ

Կատեգորիա:Հայ դերասաններ
Կատեգորիա:Հայ սցենարիստներ
Կատեգորիա:Վանաձորի պետական համալսարանի շրջանավարտներ
Արվեստի ազգային կենտրոն (Տոկիո)

, թանգարան Ճապոնիայում՝ Տոկիոյում։ Հանդիսանում է կրթության, մշակույթի, սպորտի, գիտության և տեխնոլոգիաների նախարարության և Ազգային թանգարան անկախ վարչական հաստատության (իրավաբանական անձ, որը ստեղծվել է 2001 թվականին ճապոնական կառավարության կողմից երեք անկախ ազգային գրադարանների՝ Տոկիոյի ազգային գրադարանի, Կիոտոյի ազգային գրադարանի և Նառայի ազգային գրադարանի միաձուլման միջոցով) ընդհանուր նախագիծ։

Թանգարանը զբաղեցնում է այն տարածքը, որը մինչև 2007 թվականը զբաղեցրել է Տոկիոյի համալսարանի գիտահետազոտական կենտրոնը։ Ցուցահանդեսային տարածքի ընդհանուր մակերեսը 14 000 մ² է։ Մտնում է աշխարհի ամենաշատ այցելվող թանգարանների տասնյակի մեջ։

Գտնվում է ճարտարապետ Կիսյո Կուռոկավայի նախագծով կառուցած շենքում՝ Տոկիոյի մետրոպոլիտենի Տիյոդի գծի Նոգիզագա կայարանի մոտ։

Ի տարբերություն Ճապոնիայի մյուս ազգային թանգարանների՝ Արվեստի ազգային կենտրոնը չունի մշտական ցուցանմուշներ և հսկիչներ։ Թանգարանը գործում է գերմանական կունստհալլե թանգարանների սկզբունքով, որն ենթադրում է հովանավորների և այլ թանգարանների կողմից կազմակերպված ժամանակավոր ցուցահանդեսների անցկացում։ 2007 թվականին՝ իր գործունեության առաջին տարում, թանգարանում անցկացվել է 69 ցուցահանդես, որոնցից 10-ը կազմակերպվել է ինքնուրույն, իսկ մնացածը՝ այլ գեղարվեստական հանրույթների կողմից։ Կլոդ Մոնեի ցուցահանդեսը, որը կայացել է 2007 թվականի ապրիլի 7-ին և հուլիսի 2-ին, ըստ այցելությունների թվի, եղել է տարվա երկրորդ գեղարվեստական իրադարձությունը ոչ միայն Ճապոնիայում, այլև ողջ աշխարհում։

## Ծանոթագրություններ

## Արտաքին հղումներ
*     

Կատեգորիա:2007 հիմնադրված թանգարաններ
Կատեգորիա:Ժամանակակից արվեստի թանգարաններ
Մելոդի Թոմաս Սքոթ

**Մելոդի Թոմաս Սքոթ** (, ), ամերիկյան դերասանուհի։

## Կյանք և կարիերա
Մելոդի Էնն Թոմասը ծնվել է Կալիֆորնիա նահանգի Լոս Անջելես քաղաքում և ութ տարեկանում դեբյուտ է ունեցել «Մարնի» ֆիլմով։ 70-ականներին՝ հեռուստասերիալի դերասանուհի դառնալուց առաջ, նկարահանվել է «Կրակողըը», «Կատաղություն» և «Պիրանյա» ֆիլմերում։

1979 թվականին՝ 23 տարեկան հասակում, Մելոդի Թոմաս Սքոթը «Երիտասարդներ և համարձակներ» ցերեկային հեռուստասերիալում սկսել է խաղալ մերկապարուհի Նիկի Ռիդի դերը։ Այս դերը խաղացել է 35 տարիների ընթացքում։ Չնայած բազմիցս առաջադրվել «Էմմի» ցերեկային մրցանակի, բայց երբեք չի շահել այն։ Հեռուստատեսությունում հայտնվել է «Ուոլթոններ», «Չարլիի հրեշտակները», «Հյուրանոց» և «Կասլ» հեռուստասերիալներում։ Խաղացել է նաև մի քանի հեռուստասերիալներում, մասնավորապես Lifetime հեռուստաալիքի համար։

Մելոդի Թոմաս Սքոթը երկու անգամ ամուսնացած է եղել, երկրորդ ամուսնությունից ունի երեք դուստր։

## Ֆիլմագրություն

## Մրցանակներ և անվանակարգեր

## Ծանոթագրություններ

## Արտաքին հղումներ
* 

Կատեգորիա:Ապրիլի 18 ծնունդներ
Կատեգորիա:1956 ծնունդներ
Կատեգորիա:Անձինք այբբենական կարգով
Կատեգորիա:Լոս Անջելես քաղաքում ծնվածներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Բայրամալի

**Բայրամալի** (), քաղաք Թուրքմենստանում։ Գտնվում է Մուրգաբի օազիսում, Աշխաբադից 375 կմ արևելք։

Բնակչությունը կազմում է ։

## Աշխարհագրություն
Քաղաքը գտնվում է Մուրգաբի օազիսում (Մուրգաբայի չոր դելտա), Մարայի վելայաթի վարչական կենտրոնից 27 կմ դեպի արևելք, Աշխաբադից 375 կմ դեպի արևելք։ Երկաթուղային կայարան։

Կլիմայական հանգստավայր․ բուժում քրոնիկ երիկամների ոչ տուբերկուլյոզային ծագման արյան շրջանառության խանգարումների բացակայությունով հիվանդների, ինչպես նաև սրտանոթային համակարգի հիվանդություններով հիվանդների բուժում։ Սեզոնը՝ ապրիլից նոյեմբեր։

Ամառը տաք է և չոր (ջերմաստիճանը բարձր է +30 °С–ից), արևային օրերը տարում 290 օր են։ Ձմեռը մեղմ է։ Միջին տարեկան խոնավությունը 50% (ամռանը 25%)։ Տարափ է տարվա 130 մմ–ը։

## Կլիմա




## Բնակչություն

## էկոնոմիկա
Շինանյութեր, շինարարական կոնստրուկցիաներ և պատրաստվածքներ (արտադրողներ)։ Բայրամ Ալի շրջանում բնական գազի արդյունահանում է իրականացվում։

## Տեսարժան վայրեր
* Բայրամ Ալիի մոտակայքում գտնվում են հնագույն Մերվայի ավերակները։
* 28 կմ դեպի հյուսիս Խուդայ-Նազար-օվլիայի դամբարանը (XII դարի սկիզբ)։

## Հայտնի բնիկներ
*Թաիրա Թաիրովա- Ադրբեջանական ԽՍՀ արտաքին գործերի նախարար (1959—1983)։
*Ալեքսեյ Եֆենտև– խորհրդային/ռուս զինծառայող, փոխգնդապետ, առաջին չեչենական պատերազմի հերոս։
*Ջամալդին Խոջանիյազով– ռուս ֆուտբոլիստ, մինչև 17 տարեկանների Եվրոպայի չեմպիոն (2013)։
*Չարիև Կուրբանդուրդա– խորհրդային, ռուս գեղանկարիչ, ՌԲ արվեստի վաստակավոր գործիչ (2004)։ ՌԲ ազգային երիտասարդական թատրոնի գլխավոր նկարիչ (1998-2000թթ.):
*Լիլիա Դրոզդովա– թատրոնի և կինոյի խորհրդային և ռուսական դերասանուհի։ Ստալինի երրորդ աստիճանի մրցանակի դափնեկիր (1952)։ ՌՍՖՍՀ ժողովրդական արտիստ (1971)։

## Ծանոթագրություններ

## Արտաքին հղումներ
* БСЭ: Байрам-Али
* Почечный курорт-санаторий Байрам-Али

Կատեգորիա:Թուրքմենստանի քաղաքներ
Սվետոսլավ Օբրետենով

**Սվետոսլավ Օբրետենով Օբրետենով** (, ), բուլղար կոմպոզիտոր, դիրիժոր և հասարակական գործիչ։

Արվեստագետ Ալեքսանդր Օբրետենովի եղբայրն է։

## Կենսագրություն
Սվետոսլավ Օբրետենովը ծնվել է 1909 թվականի նոյեմբերի 25-ին Պրովադիայում, Վարնայի մարզ։ 1933 թվականին ավարտել է Սոֆիայի պետական երաժշտական ակադեմիան։ 1952-1953 թվականներին կատարելագործվել է Մոսկվայի կոնսերվատորիայում՝ Յուրի Շապորինի ղեկավարության ներքո։ Եղել է Սոֆիայի ինքնագործ խմբակների դիրիժոր, Ռուսեի օպերային թատրոնի և Վարնայի դրամատիկական թատրոնի կոմպոզիտոր և դաշնակահար, դասավանդել է  Բյալա Սլատինայում, Յամբոլում և Պլովդիվում։ Օբրետենովը մասնակցել է տարբեր թատրոնների գործունեության մեջ (ռեժիսոր Բոյան Դանովսկիի հետ)։ 1941-1942 թվականներին գլխավորել է Ռադիոյի երաժշտական բաժինը, իսկ 1943 թվականին՝ Վարնայի թատրոնը։ 1942 թվականից եղել է Բուլղարիայի կոմունիստական կուսակցության անդամ։

Սվետոսլավ Օբրետենովը մահացել է 1955 թվականի մայիսի 16-ին Սոֆիայում՝ 45 տարեկան հասակում։

## Ընտրյալ երկեր
* *Грамада*
* *Пълна кофа доказателства*
* *Процесът в Пекин*
* *Партизани* (1952)
* *Димитровска родина* (Նայդեն Վիլչևի բանաստեղծությունների հիման վրա, a cappella, 1950)
* *Запей, наш бащин край* (Պլամեն Ցոնևի բանաստեղծությունների հիման վրա, 1954)
* *Запей, наш бащин край* (Պլամեն Ցոնևի բանաստեղծությունների հիման վրա, 1954)
* *Радост иде* (1955)
* *Балканът пее хайдушка песен* (Խրիստո Բոտևի «Հաջի Դիմիտր» բալլադի հիման վրա, 1942)
* *Георги Димитров* (1945)
* *На прощаване* (Խրիստո Բոտևի բանաստեղծությունների հիման վրա)
* *Борба за мир* (Նայդեն Վիլչևի բանաստեղծությունների հիման վրա, 1951)
* *Има една песен*
*  *Три симфонични танца* (1956)
*  *Хороводна тема с вариации*
* *Злоезичник*

## Մրցանակներ
* 1950 - Դիմիտրովյան մրցանակ
* 1952 - Դիմիտրովյան մրցանակ
* 1970 - Բուլղարիայի ժողովրդական արտիստ

## Ծանոթագրություններ

## Գրականություն
* Музыкальный энциклопедический словарь/Гл. ред. Г. В. Келдыш. - М.: Советская энциклопедия, 1990. - с. 392 - ISBN 5-85270-033-9
* Кръстев Венелин. Светослав Обретенов. - София, 1959 (2-е изд. - 1966). 
* Светослав Обретенов. Спомени, статии, писма, материали. (Съст. Д. Зенгинов). - София, 1970. 

## Աղբյուրներ
* *Кратка българска енциклопедия в 5 тома*, т. 3 (Квант-Опере), БАН, Българска енциклопедия, Издателство на Българската академия на науките, София, 1966
* *Енциклопедия А-Я*, БАН, Българска енциклопедия, Издателство на Българската академия на науките, София, 1974
* *Енциклопедия България* в 7 тома, т.4 (М-О), БАН, Българска енциклопедия, Издателство на Българската академия на науките, София, 1984

## Արտաքին հղումներ
* Биография и творчество на Светослав Обретенов в сайта на Съюза на на българските композитори
* Национален конкурс за инструменталисти и певци "Светослав Обретенов", Провадия
* Биография на Светослав Обретенов , Портал на българското хорово творчество

Կատեգորիա:Բուլղարիայի ազգային երաժշտական ակադեմիայի շրջանավարտներ
Կատեգորիա:Բուլղարացի կոմպոզիտորներ
Կատեգորիա:Բուլղարացի դիրիժորներ
Կատեգորիա:Բուլղարացի հասարակական գործիչներ
Կատեգորիա:Դիմիտրովյան մրցանակի դափնեկիրներ
Կատեգորիա:Բուլղարիայի ժողովրդական արտիստներ
Կատեգորիա:Բուլղարիայի վաստակավոր արտիստներ
Uber Eats

**Uber Eats**, առցանց ուտելիքի պատվիրման և առաքման ամերիկյան հարթակ, որը հիմնադրվել է Uber-ի կողմից 2014 թվականին տեղակայված է Սան Ֆրանցիսկոյում։

## Պատմություն
[thumb|upright|Uber Eats հեծանվի առաքում [Ամստերդամում, Նիդերլանդներ]]
[thumb|upright|Uber Eats-ի մոտոցիկլով առաքումը [Պանամայում]]
Uber Eats-ի մայր ընկերությունը Uber-ը հիմնադրվել է 2009 թվականին Գարրետ Քամփի և Թրեյվիս Կալանիկի կողմից։ Ընկերությունը իր ուտելիքի առաքման գործունեությունը սկսել է 2014 թվականի Օգոստոսին Սանտա Մոնիկայում UberFRESH ծառայությամբ։ 2015 թվականին հարթակը վերանվանվեց UberEATS, իսկ պատվերների համար Uber ուղեվորությունների հավելվածից առանձին ստեղծեցին սեփական հավելվածը։ Լոնդոնի գործարկումը սկսվեց 2016 թվականին։

2018 թվականի օգոստոսին UberEats-ը փոխեց իրենց ֆիքսված առաքման վճարը 4.99 դոլլարը հեռավորությունով որոշվող վճարով։ Վճարը տատանվում է 2 դոլլարից 8  դոլլար։ Միացյալ Թագավորությունում և Իռլանդիայում առաքման վճարը կախված էր պատվերի գնից։ 2019 թվականի փետրվարին UberEats-ը հայտարարեց, որ առաքման վճարը կկրճատի պատվերի արճեքի 35 տոկոսից մինչև 30 տոկոս։ Ընկերությունը հայտարարեց Միացյալ Թագավորությունում վիրտուալ ռեստորաններ բացելու մասին։

2018 թվականի նոյեմբերին ընկերությունը հայտարարում է իրենց եվրոպական շուկնաերի եռապատկման պլանների մասին։ 2018 թվականի նոյեմբերին ընկերությունը կատարում էր սննդի առաքում 200 քաղաքներում և 20 երկրներում աշխատելով EMEA շուկաներում։<

2019 թվականին ընկերությունը հայտարարեց, որ կառաքի սնունդը թռչող սարքերով 2019 թվականի ամառվանից սկսած, և սկսեցին համագործակցել Էփլի հետ Apple Card-ի թողարկումից հետո։

## Գործողություն
Օգտվողները կարող են կարդալ մենյուն, պատվիրել և վճարել սննդի համար մասնակից ռեստորաններից օգտվելով iOS կամ Android հավելվածներից, կամ էլ օգտվել վեբ բրուզերից։ Օգտվողները կարող են թեյավճար թողնել առաքման համար։ Վճարումը կատարվում է կրեդիտ կարտից Uber-ին։ Սնունդը առաքվում է տուն մեքենայով, մոտոցիկլով, կամ էլ ոտքով։

## Ծանոթագրություններ

## Արտաքին հղումներ
* 

Կատեգորիա:Ընկերություններ տեղակայված Սան Ֆրանցիսկոյում
Կատեգորիա:Ուտելիքի առաքում
Էպիբլաստ

մինի|Մարդու սաղմ (օր 9)
**Էպիբլաստ** (հին հունարենից. ерí – «վրա» և  – «սաղմ, ընձյուղ»), բջջապատի արտաքին շերտ բարձրագույն ողնաշարավորների մոտ։ Էպիբլաստն էկտոդերմին հոմոլոգ չէ, քանի որ իր մեջ պարունակում է բոլոր երեք սաղմնային թերթիկների նյութը։ Ենթադրյալ էնտոդերմի և մեզոդերմի բջիջները գաստրուլյացիայի գործընթացի ընթացքում գաղթում են էպիբլաստից սաղմի մեջ։
Որոշ կենդանիների մոտ էպիբլաստը առանձնացված է ներքի շերտից (հիպոբլաստ) հատուկ խոռոչով` բլաստոցելով։

Մկների մոտ էպիբլաստի բջիջներից ձևավորվում են առաջնային սաղմնային բջիջները։ Թռչնի սաղմում գաստրուլյացիան տեղի է ունենում էպիբլաստում։ Էպիբլաստի տեղային խտացումը, որը հայտնի է որպես Քոլլերի մանգաղ (), առանցքային դեր ունի նախնական շերտի ձևավորման մեջ, որի միջոցով տեղի է ունենում գաստրուլյացիան։

Մարդու սաղմում էպիբլաստը ձևավորվում է բեղմնավորումից մոտավորապես 7-8 օր հետո։ Զարգացման այս փուլում մարդու սաղմը  բլաստոցիտ է, որն իրականացնում է  իմպլանտացիա (ներդրում արգանդի պատի մեջ) և ունի երեք բջջային կառուցվածք՝ էպիբլաստ, հիպոբլաստ և տրոֆոբլաստ։ Ապագա  երեխայի մարմինը ձևավորվում է միայն էպոբլաստի սերնդի բջիջներից։ Հիպոբլաստը անհետանում է բեղմնավորումից մոտավորապես 10 օր անց՝ իրականացնելով իր տարածական-կազմակերպչական ֆունկցիան, տրոֆոբլաստի ածանցյալները սկիզբ են դնում խորիոնի էկտոդերմային բջիջների։ Էպիբլաստը՝ որպես կառույց, անհետանում է գաստրուլյացիայի գործընթացի ընթացքում, այսինքն՝ բեղմնավորումից մոտավորապես 10 օր անց։ 
Էպիբլաստի ածանցյալները սկիզբ են դառնում պտղի զարգացման գրեթե բոլոր մյուս կառույցների համար (հենց պտուղը, ինչպես նաև ամնիոն, խորիոնի մեզոդերմ, դեղնուցապարկ, ալանտոիս)։

## Ծանոթագրություններ

## Աղբյուրներ
* 
* 

Կատեգորիա:Սաղմնաբանություն
Խամխամա

[մինի|320x320փքս|Խամխամա պարի ցուցադրություն [Զվարթնոցի տաճարի հարևանությամբ՝ «Կարին» ավանդական երգի-պարի համույթի կատարմամբ։]]
**Խամխամա**, հայտնի է նաև որպես **Խըմ-խըմա**, հայկական ծիսական, ավանդական պար որը պատկանում է «երկու գնալ, մեկ դառնալ» պարերի ընտանիքին։ Պարը ծագում է պատմական Հայաստանի Վասպուրական նահանգից և ներկայիս կարգավիճակով վերականգնվել է ամերիկահայ պարի գիտակ Թոմ Բոզիկյան-Շեկոյանի կողմից։

Ըստ վերջինիս՝ «խամխամա» կամ «խըմ-խմա» պարը պարել են Ամերիկայի Միացյալ Նահանգների Ֆրեզնո քաղաքում հաստատված հայ (Արևմտյան Հայաստանից՝ Վանից) գաղթականները։

## Անվան ծագումնաբանություն
Ներկայումս, պարի անվան ստուգաբանությունը հստակեցված չէ։ Կա կարծիք, որը առաջ է քաշել Թոմ Բոզիկյան-Շեկոյանը, թե «խըմ-խմա» պարը գինովցած տղայի սիրո արտահայտությունն է առ իր սիրեցյալը։

Ըստ մեկնաբանության՝ պարը կոչվել է «խըմ-խմա» (կամ «խամխամա»), քանի որ գլխավոր գործող անձը հանդես է գալիս խմած վիճակով։

## Երաժշտական մեկտեղում
«Խամխամա» պարը հանդես է գալիս նույնանում պարերգի հետ մեկտեղմամբ։ Ստորև ներկայացված է ստեղծագործության բառերը․

:Հեյ խամխամա, խամխամա,
:Աղջիկ տեսա, խենթացա վայ,
:Ես եմ առաջը, ինքը՝ երկրորդ,
:Ջանալո, ջանալոյ, վայ ջանալո։

:Հեյ խամ-խամա, խամ-խամա,
:Աղջիկ տեսա, խենթացա վայ,
:Ես եմ էստեղ, ինքը փախավ,
:Ափսոս, ջանալոյ, վայ ջանալո։

## Ծանոթագրություններ

Կատեգորիա:Հայկական պարեր
Արիֆ Բաբաև (ռեժիսոր)

**Արիֆ Հաջի օկլի Բաբաև** (, ), ադրբեջանցի կինոռեժիսոր, հեռուստատեսության ռեժիսոր, Ադրբեջանական ԽՍՀ արվեստի վաստակավոր գործիչ (1962);

## Կենսագրություն
Արիֆ Բաբաևը ծնվել է 1928 թվականի սեպտեմբերի 24-ին Բաքվում։ Բաբաևների ընտանիքը ապրում էր Բերդ փողոցում ՝ Իչերի Շեհեր թաղամասում։ Սովորել է թատերական տեխնիկումում։ 1947-1953 թվականներին սովորել է Միրզաղա Ալիևի անվան Ադրբեջանի Աարվեստի պետական ինստիտուտի (ներկա Ադրբեջանի մշակույթի և արվեստի պետական համալսարան) ռեժիսորական ֆակուլտետում։

1956-1968 թվականներին աշխատել է Ադրբեջանի հեռուստատեսության և ռադիոյի պետական կոմիտեում։ 1964 թվականից նկարահանվել է մի շարք վավերագրական, 8 լիամետրաժ և 1 կարճամետրաժ գեղարվեստական ֆիլմերը «Ադրբեջանֆիլմ» կինոստուդիայում։

1968 թվականին նա արժանացել է դիպլոմի Երևանում ՝2-րդ Կովկասի և Ուկրաինայի Հանրապետությունների «Պրոմեթեյ-68» կինոփառատոնում։

1969 թվականին նա արժանացել է մրցանակի Կիևում ՝3-րդ Կովկասի և Ուկրաինայի Հանրապետությունների «Պրոմեթեյ-69» կինոփառատոնում։

Ադրբեջանի արվեստի վաստակավոր գործիչ - 1962;

Մահացել է 1983 թվականի օգոստոսի 26-ին, 54 տարեկան հասակում։

## Ծանոթագրություններ

## Աղբյուրներ
* Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 814

Կատեգորիա:Ադրբեջանցի կինոռեժիսորներ
Կատեգորիա:Ադրբեջանցի սցենարիստներ
Կատեգորիա:Ադրբեջանական ԽՍՀ արվեստի վաստակավոր գործիչներ
Դելֆին Կասկարինո

**Դելֆին Կասկարինո** (), ֆրանսիացի ֆուտբոլիստ Սեն Պրիեստից, Ռոն։ Նա ներկայումս խաղում է Օլիմպիկ Լիոն կանանց ֆուտբոլային ակումբում և  Ֆրանսիայի կանանց ֆուտբոլի ազգային հավաքականում որպես կիսապաշտպան։

## Կարիերա
Կասկարինոն սկսել է ֆուտբոլ խաղալ տեղական երտասարդական *A.S. St. Priest* և *A.S. A.S. Manissieux St Priest* թիմերում, մինչև 2009 թվականին Օլիմպիկ Լիոնին միանալը։ Նա ավագների հավաքականում իր առաջնախաղն ունեցել է Կանանց դիվիզիոն 1-ի 2014-2015 թվականների առաջնության մրցաշրջանում։ Նա իր առաջին պրոֆեսիոնալ պայմանագիրը կնքել է 2015 թվականին։ 2017 թվականի հունվարին նրա մրցաշրջանը շուտ ավարտվեց ծնկի վնասվածքի պատճառով։ 2018 թվականի դրությամբ նա Օլիմպիկ Լիոնի հետ նվաճել է ՈՒԵՖԱ-ի կանանց չեմպիոնների լիգայի երեք և Կանանց դիվիզիոն 1-ի երեք տիտղոսները։

### Միջազգային կարիերա
2012 թվականին Կասկարինոն ընտրվել է Ֆրանսիայի կանանց ֆուտբոլի Մ-17 ազգային հավաքականում խաղալու համար, որտեղ նա մասնակցել է ՖԻՖԱ-ի 2012 թվականի կանանց աշխարհի գավաթի հաղթարշավին։ Նրա ավագ Սենդի Տոլետին Կասկարինոյի մասին ասել է. «Հրաշալի հայտնագործություն է՝ իմանալով, որ նա Եվրոպայի վերջին առաջնության մաս չէր։ Նա, չնայած իր երիտասարդ տարիքին, արդեն հիանալի խաղացող է»։ 2016 թվականին Կասկարինոն Ֆրանսիայի ավագների հավաքականում իր առաջին խաղն ունեցել է Անգլիայի կանանց ֆուտբոլի ազգային հավաքականի հետ խաղում։

## Անձնական կյանք
Կասկարինոն Էստել Կասկարինոյի զույգ քույրն է, նույնպես ֆուտբոլիստ, որը խաղում էր իր քրոջ հետ Լիոնի կանանց ֆուտբոլային ակումբում մինչ 2016 թվականին Փարիզի ՖԱ տեղափոխվելը Նրանք առնչություն չունեն Թոնի Կասկարինոյի հետ, չնայած հաճախ հարցնում են այդ մասին։

## Ծանոթագրություններ

## Արտաքին հղումներ
* 
* 
* Lyon player profile
* 

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Կանանց ֆուտբոլի կիսապաշտպաններ
Կատեգորիա:Ֆուտբոլիստուհիներ
Կատեգորիա:Օլիմպիկ Լիոնի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Ես պատվեր ունեմ...

«**Ես պատվեր ունեմ...**», Հովհաննես Թումանյանի ստեղծագործություններից, որի ստեղծվել է 1900 թվականի ապրիլի 2-ին։

## Պատմություն
Եղիշե Չարենցի անվան գրականության և արվեստի թանգարանի Փիլիպոս Վարդազարյանի ֆոնդի 413-րդ համարում պահվում է Մարիամ Վարդազարյանի ալբոմը և դրա մեջ՝ ինքնագիրը։

Առաջին անգամ տպագրվել է Հովհաննես Թումանյանի Երկրի լիակատար ժողովածուի I հատորի 494-րդ էջում։

«Եկավ նոր «Մուրճ» ասելով նկատի ունի  ամսագրի, այսպես կոչված, «նոր շրջան», երբ 1900 թվականի 5—6 համարից հետո հրատարակությունն անցել է Կոստանդին Կրասիլնիկիյանյին։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Սյունիքի մարզի Սիսիանի տարածաշրջանի ամրոցների ցանկ

Ստորև ներկայացվում է Սիսիան համայնքի ամրոցների ցանկը

## Տես նաև
* ՀՀ վանական համալիրների ցանկ
* Հայաստանի պատմության և մշակույթի անշարժ հուշարձանների ցանկ
* ՀՀ տաճարների ու եկեղեցական համալիրների ցանկ
* Արցախի վանական համալիրների ցանկ
* Սիսիան համայնքի հոգևոր կենտրոնների ցանկ

## Ծանոթագրություններ

Կատեգորիա:Հայաստանի շենքեր և կառույցներ
Կատեգորիա:Հայկական ճարտարապետություն
Կատեգորիա:Ցանկեր:Ճարտարապետություն
Քեթրին Փրեսքոթ

**Քեթրին Փրեսքոթ** (, ), բրիտանացի դերասանուհի։ Ճանաչում է ստացել «Կաթնակերներ» սերիալում խաղացած Էմիլի Փիթչ և «Քարթերը փնտրտուքներում» սերիալում խաղացած Քարթեր Սթիվենս դերերով։

## Կենսագրություն
Քեթրինը ծնվել է 1991 թվականի հունիսի 4-ին Լոնդոնում իր երկվորյակ քրոջից՝ Մեգանից 6 րոպե շուտ, նա ունի նաև կրտսեր եղբայր՝ Բեն անունով։

## Կարիերա
2008 թվականին քրոջ հետ միասին հեռուստատեսությամբ դեբյուտ է ունեցել՝ «Բժիշկներ» սերիալի էպիզոդներից մեկում` խաղալով Էմի և Շառլոտա Ուիլոքս երկվորյակների դերը։

2009 թվականին միացել է «Կաթնակերներ» պատանեկան սերիալի նորացված դերասանական կազմի երկրորդ սերնդին։ Էմիլի Ֆիթչի դերը, որը Քեթրինը խաղացել է 3-րդ և 4-րդ եթերաշրջանների ընթացքում, սկսնակ դերասանուհուն բերել է առաջին ճանաչումը։ 2013 թվականին շոուի 7-րդ եզրափակիչ եթերաշրջանում Փրեսքոթը կրկին խաղացել է իր դերը, որը պատմում է այն մասին, թե ինչպես է դասավորվել որոշ մեծացած հերոսների ճակատագիրը։

2010-2013 թվականներին դերասանուհին նկարահանվել է «Մոնրո», «Աղետ», «Բեդլամ», «Մարդ լինելով» բրիտանական սերիալներում։

2014 թվականից սկսել է ակտիվորեն նկարահանվել ԱՄՆ-ում։ Նրա սերիալային դերակատարումներից են «Թագավորությունը», «Քարթերը փնտրտուքներում», «24 ժամ։ Ժառանգություն», «Որդին», ինչպես նաև «Փեթակ», «Մինչև ոսկորները», «Փոլարոիդ» ֆիլմերը։

## Անձնական կյանք
Քեթրինի լավագույն ընկերուհին բրիտանացի դերասանուհի Լիլի Լավլեսն է, որի հետ նա մտերմացել է «Կաթնակերներ» սերիալի նկարահանումների ընթացքում։ Մասնագիտորեն զբաղվում է լուսանկարչությամբ։

Պիրսինգի մեծ երկրպագու է, մարմնի վրա ունի 14 ծակվածք (վեցը՝ ձախ, չորսը՝ աջ ականջին, ինչպես նաև շրթունքներին, լեզվին և պորտին։

Իր երաժշտական նախընտրություններից առանձնացնում է *Röyksopp*-ին, *The Cardigans*-ին և *[[Metallica]]*-ին։

## Ֆիլմագրություն
### Ֆիլմեր

### Հեռուստատեսություն

### Երաժշտական տեսահոլովակներ

## Ծանոթագրություններ

Կատեգորիա:1991 ծնունդներ
Կատեգորիա:21-րդ դարի անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Բրիտանացի դերասանուհիներ
Կատեգորիա:Հեռուստատեսային դերասանուհիներ
Կատեգորիա:Հունիսի 4 ծնունդներ